**KAIŠIADORIŲ R. RUMŠIŠKIŲ ANTANO BARANAUSKO GIMNAZIJA**

**DIREKTORIAUS ARTŪRO ČEPULIO**

**2024 METŲ VEIKLOS ATASKAITA**

2025-01-17 Nr.

Rumšiškės

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Bendra informacija.** Kaišiadorių r. Rumšiškių Antano Baranausko gimnazijos bendruomenė yra susitarusi dėl vizijos „Atvira, saugi, ugdanti pilietišką asmenybę gimnazija, kurioje gera ugdytis ir ugdyti’’. Gimnazijos misija vizijai įgyvendinti – „< … > teikia kokybišką ikimokyklinį, pradinį, pagrindinį ir vidurinį išsilavinimą, tenkina kiekvieno mokinio poreikius ir polinkius, ugdo kūrybingą, atsakingą ir atvirą asmenybę, sugebančią kritiškai mąstyti ir formuoti savo gyvenimą nuolat besikeičiančioje aplinkoje“. Gimnazijos vizijos ir misijos įgyvendinimas paremtas šiomis vertybėmis: bendradarbiavimu (atvirumas dialogui, pagalba, komandinis darbas, kiekvieno atsakomybe siekiant mokyklos pažangos), pilietiškumu (laisvos asmenybės sąmoningas ir atsakingas rūpinimasis ne tik savimi, bet ir savo aplinka, bendruomene, lietuvių kalba ir tradicijomis), saugumu (pagarbūs santykiai tarp bendruomenės narių palankioje darbui ir ugdymui(si) aplinkoje). 2024 metais rugsėjo 1 d. mokėsi/ugdėsi 551 mokiniai, 7 mokiniais daugiau nei 2023 m. rugsėjo 1 d. 2024 m. buvo patvirtinti 24 klasių komplektai, iš jų: 2 ikimokyklinio ugdymo grupės Dovainonių skyriuje. 2024 m. rugsėjo 30 d. įsakymu Nr. P-209 patvirtintas pareigybių ir etatų skaičius: valdymo 3,5, pedagoginių darbuotojų 44,88, pagalbos mokiniui 10,75, bibliotekininko 1, nepedagoginių darbuotojų 22,5.  **Informacija apie 2024 metų asignavimus ir jų panaudojimą.** Savivaldybės biudžeto lėšų (B) sąmata 2024 metais su patikslinimais sudarė 629 666 Eur. Iš jų: darbo užmokesčiui ir socialinio draudimo įmokoms skirta 365 592 Eur, prekių ir paslaugų naudojimui skirta 248 088 Eur, ilgalaikiam materialiajam turtui įsigyti 15 986 Eur. 2024 m. rugsėjo 1 d. duomenimis vienam vaikui išlaikyti iš savivaldybės biudžeto buvo skirta 1142 Eur. Valstybės biudžeto asignavimų (specialiosios tikslinės dotacijos mokymo lėšoms finansuoti) sąmatą sudarė 1 730 091 Eur. Iš jų: Ugdymo planui įgyvendinti (darbo užmokesčiui ir socialinio draudimo įmokoms) 1 662 236 Eur, prekių ir paslaugų įsigijimo išlaidoms 56 317 Eur, ilgalaikiam materialiajam turtui įsigyti 11 538 Eur. 2024 m. rugsėjo 1 d. duomenimis vienam mokiniui išlaikyti iš MK buvo skirta 3139 Eur.  Gyventojų pajamų 1,2 proc. gautos lėšos – 2922 Eur. Už patalpų nuomą surinkta 1438 Eur. Už ikimokyklinės ugdymo grupės išlaikymą (maitinimui ir ugdymui) – 13 719 Eur.  **Informacija apie tikslų ir uždavinių įgyvendinimą pagal programas.** Įgyvendinant 2024-2026 metų strateginio plano Ugdymo programos (01) strateginį tikslą „Siekti švietimo naujovėmis paremto ir kiekvienam mokiniui atsiskleisti padedančio ugdymo(si) proceso“ efekto vertinimo kriterijų rezultatai „Mokinių mokymosi kokybė proc.“ 2024 metais buvo planuotas 45 proc. – pasiektas 46,18 proc ir „Bendras valstybinių brandos egzaminų vidurkis balais“ planuotas 49,5 balai – pasiektas 55,11 balo.  **Įgyvendinant 2024-2026 metų strateginio plano tikslą (01**) 2024 metų veiklos plane buvo numatyti tikslai: „Tobulinti ugdymo kokybę stiprinant pedagogų kompetencijas” (01-01), „Stiprinti mokinių bendrųjų kompetencijų ugdymą(si) siekiant kiekvieno mokinio pažangos“ (01-02).  **Pirmajam veiklos plano tikslui (01-01) įgyvendinti buvo numatyti uždaviniai:** „Tobulinti bendrąsias ir dalykines kompetencijas“ (01-01-01), „Puoselėti kryptingo kolegialus mokymosi, iniciatyvumo ir savitarpio pagalbos kultūrą“ (01-01-02).  **Šiems uždaviniams pasiekti įgyvendintos priemonės.**  **Tobulintos bendrosios ir dalykines kompetencijos.** 2024 m. kvalifikaciją tobulino visi gimnazijos pedagoginiai darbuotojai, kurie seminaruose dalyvavo 8544 val. arba 1151 dieną per metus (1 pedagoginis darbuotojas 167,53 val. (22,6 dienas). Kvalifikacija buvo tobulinama „Tūkstantmečio mokyklos I“ programos 6 ilgalaikių kvalifikacijos tobulinimo programų lyderystės, STEAM, kultūrinio ir įtraukiojo ugdymo sričių mokymuose, 8 stažuotėse Lietuvoje ir 5 stažuotėse užsienyje. 12 mokytojų dalyvavo Erasmus+ projekto ,,Mokykla kiekvienam - personalizuoto ugdymo link, siekiant kiekvieno mokinio pažangos” stažuotėse Portugalijoje ir Ispanijoje. 2 mokytojai dalyvavo NŠA projekto ,,Skaitmeninė švietimo transformacija (,,EdTech”)“ stažuotėse Jungtinėje Karalystėje ir Norvegijoje. 4 mokytojai dalyvavo NŠA projekto ,,Skaitmeninė švietimo transformacija (,,EdTech“)“ kvalifikacijos tobulinimo C1 lygio mokymų programos ,,Švietimo inovatorių skaitmeninių kompetencijų tobulinimo programa, skirta skaitmeninio turinio integracijai į ugdymo procesą” ilgalaikiuose mokymuose. Visi mokytojai 3 ir daugiau dienų kvalifikaciją tobulino ugdymo turinio atnaujinimo ir/arba įtraukiojo ugdymo temomis (,,Mokinių individualių ir specialiųjų ugdymosi poreikių pažinimas/atpažinimas ir atliepimas”, ,,Pamoka, taikant universalaus dizaino mokymuisi principus”, ,,Mokinių, turinčių skirtingus ugdymosi poreikius, pasiekimų vertinimas ir įsivertinimas, mokytojų kompetencijų tobulinimas”, ,,Sensorinių erdvių kūrimas atsižvelgiant į skirtingus vaikų poreikius”).  **Puoselėjant kryptingo kolegialaus mokymosi, iniciatyvumo ir savitarpio pagalbos kultūrą** vyko atvirų kultūrinio ugdymo srities pamokų/ veiklų Kaišiadorių rajono savivaldybės mokyklose vedimas, stebėjimas ir aptarimas. 2024 m. kultūrinio ugdymo srities atviras pamokas/veiklas vedė 13 gimnazijos mokytojų, STEAM srities - 7 mokytojai. 8 savivaldybės mokyklose buvo stebėta ir aptarta 85,7 proc. (36 iš vykusių 42) atvirų kultūrinio ugdymo srities pamokų/veiklų. Į edukacinį banką pateikta 6 STEAM ir 10 kultūrinio ugdymo pamokų/veiklų aprašai. Puoselėjant savitarpio pagalbos kultūrą vyko patirties mainai ,,Švietimo pagalbos specialistas - mokytojui”, kurių metu švietimo pagalbos specialistai stebėjo mokytojų ir mokytojo padėjėjų veiklą su specialiųjų poreikių mokiniai, aptarė problemas, teikė rekomendacijas tolimesniam SUP mokinių ugdymui. Buvo stebėta ir aptarta 10 1-5 klasių pamokų. Jau antrus metus gimnazijoje veikia mokytojų padėjėjų supervizijų komanda, kuri sistemingai renkasi vieną kartą per savaitę ir ieško sprendimų, kaip efektyviau teikti pagalbą mokiniams.  **Antrajam veiklos plano tikslui (01-02) įgyvendinti buvo numatyti uždavinia**i: ,,Pamokose taikyti inovatyvius metodus ir IKT, diegiant UTA” (01-02-01), ,,Efektyvinti mokymosi pagalbą gerinant kiekvieno mokinio pasiekimus, individualią pažangą“ (01-02-02).  **Šiems uždaviniams pasiekti įgyvendintos priemonės**.  **Pamokose taikyti inovatyvūs metodai ir IKT.** Mokytojai kryptingai vykdė savišvietą ir dalyvavo kvalifikacijos tobulinimo renginiuose UTA temomis. Kvalifikaciją šia tema tobulino visi (100 proc.) mokytojai ir švietimo pagalbos specialistai. Savo veiklą viešino ir/arba gerąja patirtimi dalinosi mokykloje arba/ir už mokyklos ribų UTA temomis daugiau kaip 50 proc. mokytojų, pagalbos specialistų. Buvo įgyvendinta daugiau kaip 90 proc. Ugdymo turinio atnaujinimo plane 2024 m. suplanuotų veiklų. Parengtas mokymo ir mokymosi priemonių 2024 m. įsigijimo planas. Įvyko daugiau kaip 10 pasirengimo diegti UTA stebėsenos veiklų. Visi gimnazijos mokytojai buvo pasirengę nuo 2024 m. rugsėjo 1 d. dirbti pagal atnaujintą ugdymo turinį. Gimnazijoje buvo organizuojamas Kaišiadorių rajono savivaldybės pedagogų pasidalijimo gerąja darbo praktika, diegiant atnaujintą ugdymo turinį, renginys ,,Padovanok savo sėkmę”, kuriame 4 gimnazijos mokytojai dalinosi patirtimi, moderavo darbą mokytojų grupėse.  **Gimnazijoje mokiniams buvo sudarytos personalizuoto (suasmeninto) ir individualizuoto mokymo(si) sąlygos.** Administracija stebėjo 34, o mokytojai – 18 pamokų. Iš viso stebėta 52 pamokos. 35 (67,31 proc.) stebėtų pamokų protokoluose fiksuotas užduočių diferencijavimas ir individualizavimas įvairių gebėjimų mokiniams. Mokytojai pripažįsta mokinių skirtybes, į jas atsižvelgia organizuodami ugdymo(si) procesą. Atsižvelgdami į mokinių mokymosi rezultatus, individualius poreikius, mokytojai stengiasi kiekvienam suteikti pagalbą. Mokinių ir mokytojų apklausos duomenimis nustatyta, kad pamokose skaitmenines priemones taiko 95 proc. mokytojų. Mokinių apklausos duomenimis su teiginiu ,,Pamokose naudojami skaitmeniniai įrankiai mums padeda geriau įsisavinti ugdymo turinį “ visiškai sutinka 87,5 proc. respondentų. Virtualios mokymosi aplinkos ,,Moodle” galimybėmis naudojasi 62,7 proc. mokinių, nes mokytojų pateikta medžiaga, skaidrės, įvairios nuorodos padeda mokiniams tobulinti mokėjimo mokytis kompetenciją. 82,5 proc. 5-12 klasių mokinių teigiamai vertina virtualios aplinkos „Moodle“ naudojimą pamokose. 2023-2024 m. m. 46,18 proc. (2023 m. - 53,15 proc.) mokinių pasiekė pagrindinį ir aukštesnįjį pasiekimų lygį. Šis rodiklis yra pasiektas (buvo planuota 46 proc.).  **Siekiant efektyvinti mokymosi pagalbą gerinant kiekvieno mokinio pasiekimus, individualią pažangą** buvo tobulinamas švietimo pagalbos teikimo ir taikymo algoritmas, vykdomas individualios pažangos stebėjimas. 76 proc. 1-8, I-III klasių mokinių stebi ir analizuoja asmeninę individualią pažangą, sistemingai tikrina kaip sekasi siekti užsibrėžtų tikslų. Pradinių klasių mokiniai kaupia savo darbų aplankus, o vyresniųjų klasių mokiniai stebi asmeninę individualią pažangą elektroninėje erdvėje (Google diske). 2023-2024 m. m. I pusmetyje 41 5-8 klasių mokinys turėjo bent vieną nepatenkinamą įvertinimą. Prasidėjus II pusmečiui kartu su mokytojais buvo išanalizuotos šių mokinių individualios situacijos ir remiantis analizės išvadomis sudaryti individualūs pagalbos planai, kuriuose numatytos švietimo pagalbos priemonės, skirtos ugdymosi pasiekimams gerinti. Po individualių planų sudarymo atlikta kokybinė mokytojų apklausa, kurios tikslas buvo išsiaiškinti, ar anksčiau aprašytos priemonės buvo efektyvios. Remiantis šios apklausos duomenimis 2024-2025 m. m. ugdymo plane buvo padaryti pakeitimai – pereita prie mokinių vertinimo trimestrais, pakoreguotas švietimo pagalbos teikimo algoritmas. Lyginant mokinių metinius įvertinimus paaiškėjo, kad pažangą padarė 64,3 proc. mokinių.  **Įgyvendinant 2024-2026 metų strateginio plano tikslą (02) „Kurti ir tobulinti inovatyvią ir saugią aplinką, sudarančią sąlygas asmens ugdymosi sėkmei**“ 2024 metų veiklos plane buvo numatyti tikslas: „Plėtoti socialinio emocinio ugdymo kultūrą gimnazijoje“ (02-01).  **Pirmajam tikslui (02-01) įgyvendinti buvo numatyti uždaviniai:** ,,Įgyvendinti SEU modelį“ (02-01-01), ,,Užtikrinti higienos normų reikalavimus atitinkančią kokybišką ugdymo(si) aplinką” (02-01-02).  **Šiems uždaviniams pasiekti įgyvendintos priemonės**.  **Stiprinant socialinį emocinį ugdymą gimnazijoje buvo tobulinamas SEU modelis, parengtas ir įgyvendintas SEU darbo grupės planas**. 2023 m. pradžioje gimnazijos SEU grupė sukūrė, apsvarstė ir gimnazijai pristatė SEU ugdymo gimnazijoje modelį. Remiantis šiame modelyje išskirtomis kryptimis buvo sudarytas SEU darbos grupės planas, jame numatytos veiklos skirtos kryptingam SEU ugdymui. Plane numatytos septynios veiklos, iš kurių buvo įgyvendintos šešios. Įvyko du renginiai: Kaziuko mugė ir gimnazijos pradinių klasių bendruomenės piknikas. Šiomis veiklomis buvo siekiama atkreipti gimnazijos bendruomenės dėmesį į socialinio emocinio ugdymo reikšmę ir stiprinti gimnazijos bendruomenės narių tarpusavio ryšius. Du kartus (pavasarį ir rudenį) buvo atlikta apklausa apie bendruomenės narių savijautą gimnazijoje. Remiantis šios apklausos duomenis ir bendradarbiaujant su VŠĮ „Juoda avis“ buvo suorganizuotos du papildomi užsiėmimai penktų klasių mokiniams, skirti jų emocinės savijautos ir klasės mikroklimato gerinimui. Po šių susitikimų lektorės įžvalgos buvo aptartos su penktų klasių mokytojais. Taip pat remiantis apklausos duomenis buvo pasirinkta viena iš gimnazijos klasių, kuriai gimnazijos psichologė ir socialinė pedagogė organizavo papildomą klasės valandėlių ciklą, skirtą mokinių emocinei savijautai gerinti ir tarpusavio ryšiams stiprinti. Siekiant tinkamo mokinių elgesio pamokose ir tarpusavio santykiuose buvo pradėtos atnaujinti mokinių elgesio taisyklės. 2024 m. IV ketv. sukurtos ir pradėtos nuosekliai taikyti individualios taisyklės 5a, 6a, 6b klasių mokiniams. Šios priemonės taikymas bus tęsiamas 2024-2025 ir 2025-2026 m. m.  **Siekiant užtikrinti higienos normų reikalavimus atitinkančią kokybišką ugdymo(si) aplinką,** vyko ugdymo aplinkų, kabinetų/klasių baldų atnaujinimas. Savivaldybės biudžeto lėšomis suremontuota gimnazijos pradinių klasių korpuso laiptinė (13812,00 Eur), pakeistos elektros instaliacijos ir elektros skydinių dėžės (11 000.00 Eur). Iš „Tūkstantmečio mokyklos I“ programos ir savivaldybės biudžeto lėšų už 30 715.00 Eur. buvo įsigyti baldai keturiems kabinetams.  **Įgyvendinant 2024-2026 metų strateginio plano tikslą (03) „Sukurti šiuolaikiškas ugdymo(si) sąlygas, kuriose mokytojai profesionaliai veikdami kartu, darys tiesioginį poveikį mokinių pasiekimų gerinimui**“ 2024 metų veiklos plane buvo numatyti tikslai: „Įgyvendinant „Tūkstantmečio mokyklos I“ programą atnaujinti infrastruktūrą, įsigyti įrangą ir mokymo priemones“ (03-01), ,,Įgyvendinti „Tūkstantmečio mokyklos I“ programos STEAM, lyderystės ir įtraukiojo ugdymo srities veiklas“ (03-02), ‚,Įgyvendinti „Tūkstantmečio mokyklos I“ programos kultūrinio ugdymo srities veiklas“ (03-03).  **Pirmajam tikslui (03-01) įgyvendinti buvo numatyti uždaviniai:** ,,Įrengti multifunkcę salę ir aprūpinti priemonėmis bei įranga“ (03-01-01), ,,Įrengti Dailės studiją ir aprūpinti priemonėmis bei įranga“ (03-01-02), ,,Įrengti Muzikos studiją ir aprūpinti priemonėmis bei įranga“ (03-01-03), ,,Įrengti Fizikos klasę/laboratoriją ir aprūpinti priemonėmis bei įranga“ (03-01-04), ,,Įrengti IT klasę ir aprūpinti priemonėmis bei įranga“ (03-01-05), ,,Pritaikyti lauko erdvę kultūriniams renginiams (įrengti sceną, sutvarkyti infrastruktūrą) ir aprūpinti lauko baldais bei inventoriumi“ (03-01-06).  **Šiems uždaviniams pasiekti įgyvendintos priemonės.**  Įgyvendinant „Tūkstantmečio mokyklos I“ programą už 88 525,37 Eurįrengta multifunkcė salė (Pažangos plano 1.4.1.1. priemonė). 58 911.52 Eur buvo panaudoti salės įrengimui, 18 131.85 Eur - scenai ir draperijoms su pakabinimo konstrukcijomis įrengti, 11 482,00 Eur. - elektros instaliacijos darbams atlikti. Už 90 308,35 Eur. įsigyta garso ir apšvietimo aparatūra, salė pritaikyta renginių organizavimui (Pažangos plano 1.4.2.21. priemonė). Garso ir aparatūros įsigijimui su montavimo darbais panaudota 66 199,10 Eur, reguliuojamo aukščio pakylai - 12 084,27 Eur, aliuminio konstrukcijai apšvietimo ir draperijų kabinimui - 12 024,98 Eur. Įrengus Multifunkcę salę nuo 2024-09-01 čia vyko 31 veikla, virš 200 mokinių tobulino kultūrinę, kūrybiškumo ir kt. kompetencijas. Atnaujinta erdve pasinaudojusių mokinių (185 respondentai) apklausos duomenimis 93 proc. mokinių teigiamai įvertino estetinį erdvės įrengimą, 76 proc. mokinių teigė labai gerai nusiteikę mokytis joje, 86 proc. atsakiusiųjų norėtų, kad salėje ir ateityje dažniau vyktų pamokos arba kitos veiklos, renginiai, 68 proc. teigia, kad norėtų (arba pagalvos apie tai) patys savarankiškai organizuoti renginį salėje. 12 mokytojų teigimu erdvės įrengimas padėjo aktyviau taikyti ugdymo metodus, kuriems reikia daugiau fizinės laisvos vietos (žaidimai, darbas grupėmis, tarpklasinė veikla, scenos pritaikymas, kėdžių mobilumas ir kt.).  Įgyvendinant „Tūkstantmečio mokyklos I“ programą už 66 250.26 Eur suremontuota dailės studija ir įsigytos priemonės (Pažangos plano 1.4.1.2. ir 1.4.2.22 priemonės). Dailės studijos paprastajam remontui buvo panaudoti 22 870.55 Eur, priemonėms - 43 379.71 Eur. Nuo 2024-09-01 čia vykusiuose 48 užsiėmimuose 120 mokinių tobulino kultūrinę, kūrybiškumo ir kitas kompetencijas (dirbo komandose ir individualiai, tobulino dalykinius dailės įgūdžius). 95 proc. erdve pasinaudojusių mokinių teigiamai įvertino erdvės įrengimą ir teigė labai gerai nusiteikę mokytis joje. Atnaujintoje erdvėje buvo įgyvendinama TŪM kultūrinio ugdymo srities Vizualinio mąstymo programa aktyviai taikant Vizualinio mąstymo metodą (metodas padeda mokiniams išmokti stebėti ir analizuoti dailės, fotografijos, kitų menų kūrinius).  Įgyvendinant „Tūkstantmečio mokyklos I“ programą už 36007,24 Eur. buvo atliktas fizikos kabineto remontas, įsigyti baldai ir mokymo priemonės (Pažangos plano 1.4.1.4. ir 1.4.2.24 priemonės). Remontui panaudoti 4639,20 Eur. Baldams ir priemonėms įsigyti buvo panaudoti 31368,04 Eur. Atnaujintame kabinete buvo pravesta 1 atvira integruota pamoka. Po pamokų mokiniai šiame kabinete lanko konsultacijas, ruošiasi olimpiadai, konkursams, VBE. Organizuojamos neformaliojo švietimo programos ,,Gamtos mokslų akademija” veiklos, kurių metu mokiniai atlieka tyrimus, organizuoja viktorinas.  Įgyvendinant „Tūkstantmečio mokyklos I“ programą įrengta IT klasėir aprūpinta priemonėmis bei įranga.Informatikos kabinete už 29159,18 Eur pakeistas apšvietimas ir įsigytos mokymo priemonės (Pažangos plano 1.4.1.5. ir 1.4.2.25. priemonės). Apšvietimo pakeitimui buvo panaudota 1310,64 Eur, priemonėms - 27848,54 Eur. Atnaujintame kabinete pravestos 2 atviros pamokos. Šiame kabinete po pamokų vyksta įvairios veiklos: 46 9 klasės mokiniai dalyvavo pilotinėje programoje „Dirbtinio intelekto verslumo iššūkis 2024“, kurioje verslumas jungėsi su DI technologija. Šios programos organizatoriai – UAB Vedliai, VšĮ „Lietuvos Junior Achievement“ ir VšĮ „Inovacijų agentūra“. Mokinių komandų darbai patalpinti projektų Padlet lentoje <https://padlet.com/vedliaiLT/DIverslumas>. Ruošiant darbus mokiniai dalyvavo Zoom konsultacijose su organizatoriais, darė video įrašus ir talpino Padlet lentą. Viena komanda pristatė savo prototipą Vilniuje. Išsami informacija pateikta: <https://rumsiskiugimnazija.lt/lt/naujienos/didziuojames/2024/12/mokiniai-dalyvavo-renginyje-drasiau-i-versla-su-di>. 20 8 klasės mokinių rengė projektinius darbus pagal integruotą ilgalaikę Muzikos/IT/fizikos kultūrinio ugdymo programą ir savo darbus pristatė Rumšiškių kultūros centre integruotos veiklos pristatyme prieš miuziklą „Sceninių žanrų labirintais“; mokinių savivaldos nariai, Lietuvos etnografijos muziejaus darbuotojai spausdino skelbimus ir plakatus savo renginių viešinimui; vyksta 6 klasės mokinių komandos pasirengimas konkursui „Informiko žinių forumas“; vykdomos neformaliojo švietimo programų ,,Mikrobitai/Robotika”, ,,Informatikos akademija”, ,,Programavimo pradžiamokslis”, ,,Slaptasis kodas”, ,,Virtualaus pasaulio programavimas” veiklos; mokiniai ruošiasi informatikos olimpiadai, NMPP, PUPP bei VBE.  Lauko erdvės pritaikymas kultūriniams renginiams (įrengti sceną, sutvarkyti infrastruktūrą) ir aprūpinimas lauko baldais bei inventoriumi perkeltas į 2025 metus. Parengtas kiemelio projektas savivaldybės biudžeto lėšomis (2400 Eur.) Šiuo metu organizuojamas pakartotinai pirkimas per CVP IS, nes neatsirado norinčių dalyvauti konkurse. Užsitęsus projekto parengimui ir kiemelio įrengimui edukacinės veiklos/ renginiai neįvyko.  **Antrajam tikslui (03-02) įgyvendinti buvo numatyti uždaviniai:** ,,Suplanuoti ir organizuoti STEAM srities veiklas“ (03-02-01), ,,Suplanuoti ir įgyvendinti lyderystės srities veiklas“ (03-02-02), ,,Suplanuoti ir įgyvendinti įtraukiojo ugdymo srities veiklas“ (03-02-03).  **Šiems uždaviniams pasiekti įgyvendintos priemonės.**  **Mokytojai mokėsi kolegialiai, tobulino profesinius ir dalykinius gebėjimus STEAM srities kvalifikacijos tobulinimo renginiuose** (mokymai, stažuotes Lietuvoje ir užsienyje). 90 proc. STEAM dalykų mokytojų dalyvavo mokymuose. 5 kartus per metus vyko STEAM dalykų mokytojų susitikimai, kurių metu buvo aptariama mokinių mokymosi pažanga STEAM dalykų srityje ir 3 kartus - dėl suplanuotų ir vykdomų veiklų.  **Mokiniams sudarytos sąlygos stiprinti STEAM srities gebėjimus.** Jie vyko į edukacines išvykas STEAM tematika, vykdė projektinius/tiriamuosius darbus, dalyvavo konkursuose, varžytuvėse, forumuose. Organizuotos 47 edukacinės išvykos į įvairius objektus, kuriuose mokiniai aktyviai dalyvavo edukacinėse programose, stiprino STEAM įgūdžius, gamino įvairius produktus, žaislus bei artimiau susipažino su STEAM mokslų galimybėmis. 80 mokinių apsilankė Alytaus ir Utenos STEAM centruose, dalyvavo edukacinėse programose. Alytaus STEAM centre mokiniai atliko eksperimentinį darbą ,,Kristalų mikropasaulis”. Utenos STEAM centre mokiniai gamino muilą šaltuoju būdu (esteriai, muilinimo reakcija) ir tyrė elektromagnetines bangas nagrinėdami telefonus. 8 klasės mokiniai rengė projektinius darbus pagal integruotą kultūrinio ugdymo programą ir savo darbus pristatė bendruomenei bei 7 kl. mokiniams. Šioje veikloje dalyvavo 45 mokiniai. Mokiniai aktyviai dalyvavo forumuose ir konferencijose, skaitė pranešimus (10): 6 klasės 4 mokinės dalyvavo Informiko žinių forume 2024, kuriame skaitė pranešimą ir pristatė programavimo kubeliais būdu sukurtą projektą ,,Raidžių magija“. 7a klasės mokinių komanda „PELĖDINIAI ANČIASNAPIAI“ dalyvavo Kaišiadorių r. Žiežmarių gimnazijos organizuotoje rajoninėje STEAM konferencijoje ,,TVARUMAS – MŪSŲ ATEITIS“. Du mokiniai skaitė pranešimą „Golbergo mašinos prototipas“ ir klausė kitų mokinių pranešimų bei dalyvavo STEAM veiklose. Du 7a klasės mokiniai dalyvavo STEAM TEAM: nacionaliniame jaunųjų inžinierių čempionato 2024 I etape, kuris vyko Kaune. Jie sėkmingai pristatė Golbergo mašinos prototipą ir pateko į finalinį čempionato etapą Vilniuje, Litexpo. Moksleivių komanda 5-8 kl. kategorijoje laimėjo IV vietą. Šis pranešimas buvo skaitytas Prienų r. Jiezno gimnazijos organizuotoje respublikinėje nuotolinėje STEAM konferencijoje ,,COGITARE *–* GALVOK“ 5*–*8 ir gimnazijos I*–*II klasių mokiniams. Gimnazijos komandos dalyvavo pirmą kartą Kaišiadorių Vaclovo Giržado progimnazijos organizuotoje STEAM mokinių konferencijoje „1000 IDĖJŲ“, kurioje 5*–*8 klasių mokiniai pristatė 2023*–*2024 m. m. atliktus projektinius, tiriamuosius STEAM srities darbus. Gimnazijos mokinių perskaityti pranešimai: 1) „Golbero mašinos prototipas“ (fizika, matematika, technologijos, informatika); 2) „Aksesuarai“ (matematika, technologijos, informatika); 3) „Maisto atpažinimo įrenginys“ (matematika, technologijos, dailė, informatika, gamta ir žmogus); 4) „Raidžių magija“ (dailė, informatika, lietuvių kalba); 5) „Instagram“ (dailė, informatika, matematika, technologijos). Mokiniai dalyvavo integruotose STEAM veiklose: IV klasės mokiniams organizuotas integruotas (informatika, dailė) praktinis darbas ,,Dirbtinis intelektas (DI) ir jo įtaka kūrybai“; 53 5a ir 5b klasės mokiniai atliko integruotą (matematika, informatika, gamta ir žmogus) projektinį darbą ,,Šventinis meniu“. Pradinių klasių mokytojos ir mokiniai kovo mėn. 28-22 d. organizavo projektinę savaitę Žemės dienai paminėti ,,Žemė – gamtos ir mūsų namai“ pradinių klasių mokiniams, kurioje buvo integruojami visi mokomieji dalykai, dalyvavo 164 mokiniai. II kl. mokiniams organizuota biologijos ir etikos integruota veikla ,,Gamtos ir žmogaus sintezė kvapuose”. 4a klasės mokiniams organizuota STEAM veikla: Oliziuko gaminimas, laistymas, auginimas ir stebėjimas. 9-10 kl. mokiniai dalyvavo Tarptautinėje hadronų terapijos pamokoje.  Įgyvendintos 7 Neformaliojo vaikų švietimo programos/moduliai: Dailės būrelis „Meno vartai“; Mikrobitai/Robotika; Informatikos akademija; Programavimo pradžiamokslis „Slaptasis kodas”; Virtualaus pasaulio programavimas; Gamtos mokslų akademija.  **Pasidalytosios lyderystės kompetencija buvo stiprinama** vadovams ir mokytojams dalyvaujant TŪM tinklaveikos veiklose, mokymuose, stažuotėse bei dalinantis gerąją profesine patirtimi. Direktorius dalyvavo rajono švietimo įstaigų vadovų asociacijos posėdžiuose, direktoriaus pavaduotojai ugdymui dalyvavo rajono ugdymo įstaigų pavaduotojų ŠPIG susirinkimuose. TŪM koordinatorius, 2 vadovai dalyvavo ir atliko užduotis stažuotėje „TŪM sričių veiklos patirtys ir vadybiniai tinklaveika grįsti sprendimai” Vokietijoje. 2 pagalbos specialistai dalyvavo ir atliko užduotis mokymuose ir stažuotėje „Bendradarbiavimo kompetencijų grįstų mokyklų tinklaveika ir nukreiptų į koordinuotą mokymo(si) ir švietimo pagalbos teikimą, pagalbą šeimai, stiprinimas” Lietuvoje. Gimnazijos socialinė pedagogė ir pavaduotoja ugdymui dalyvavo ir atliko užduotis stažuotėje „Įtraukiojo ugdymo sistemos ir praktiniai vadybiniai sprendimai” Austrijoje. 2 mokytojai dalyvavo ir atliko užduotis stažuotėje „Kultūrinis ugdymas ir lyderystė. Praktiniai pavyzdžiai” Estijoje ir Latvijoje. 4 mokytojai dalyvavo ir atliko užduotis 2 stažuotėse „Mokyklų bendruomenių, savivaldų lyderystė, diegiant mokinių pažangą/pasiekimus gerinančius pokyčius ugdyme” Latvijoje ir Vokietijoje. 2 mokyklos atstovai dalyvavo ir atliko užduotis stažuotėje „STEAM ugdymas ir lyderystė”. 9 gimnazijos atstovai dalyvavo ir atliko užduotis mokymuose „Ugdomoji lyderystė klasės auklėtojo ir mokytojo darbe. Pasidalintoji ir dalyvaujančioji lyderystė mokykloje inicijuojant ir įgyvendinant pokyčius ugdyme”. Po šių mokymų, stažuočių 80 proc. mokytojų ir vadovų dalinosi gerąja patirtimi. Parengti žodiniai pristatymai, pranešimai, praktiniai pavyzdžiai gimnazijos bendruomenei.  Mokinių lyderystė kompetencija buvo stiprinama organizuojant ir dalyvaujant TŪM programos tinklaveikos veiklose. Suorganizuota 2 dienų stovykla rajono mokinių savivaldų atstovams, kurioje dalyvavo 2 pagrindinių ir 3 gimnazijų 5-12 kl. mokinių atstovai. 8 kl. mokinių atstovai dalyvavo Kaišiadorių Vaclovo Giržado progimnazijoje paskaitoje/konferencijoje/forume „Kaip dirbtinis intelektas gali padėti mokytojo lyderio darbe?“. 7-8 ir I-IV klasių mokiniai-lyderiai dalyvavo Žiežmarių gimnazijos organizuotame mokyklų mokinių savivaldų renginyje „Naktis mokykloje“ ir rajono mokinių forume „Mokinių lyderystės ugdymas“.  **Įtraukiojo ugdymo srities veiklos** vyko bendradarbiaujant su socialiniais partneriais, tobulinant įtraukųjį ugdymą gimnazijoje, atnaujinant įtraukiojo ugdymo dokumentus, dalyvaujant teminės įtraukiojo ugdymo grupės Kaišiadorių rajone susirinkimuose. 2024-2025 m. m. pradžioje vyko susitikimai su Kaišiadorių pedagoginės psichologinės tarnybos specialistais ir [Kauno kurčiųjų ir neprigirdinčiųjų ugdymo centro specialistais. Jų metu aptartas į penktą klasę atėjusių specialiųjų ugdymosi poreikių mokinių ugdymas, mokytojams iškilę klausimai, pateiktos rekomendacijos kaip efektyviai organizuoti šių mokinių ugdymąsi](https://kknuc.lt/). Patvirtinta ir gimnazijos bendruomenei pristatyta nauja pažangos ir pasiekimų vertinimo tvarka, kurioje atsižvelgiama į įtraukiojo ugdymo principus. Dalykinėse grupėse aptartas UDM taikymo pamokose stebėsenos protokolo projektas.  Nuo 2024 m. rugsėjo mėnesio gimnazija dalyvauja Lietuvos įtraukties švietime centro organizuojamame „Specifinių mokymosi (skaitymo ir/ar rašymo) sutrikimų turinčių mokinių įtraukties ugdymo procese modelio” išbandyme. Modelio įgyvendinimo metu siekiama įvertinti naujo ugdymo modelio praktinį efektyvumą ugdant mokinius, turinčius specifinius (skaitymo ir/ar rašymo) sutrikimus. Šio modelio išbandyme dalyvauja pavaduotoja ugdymui, 2 specialiosios pedagogės, 2 pradinių klasių mokytojos, 2 lietuvių kalbos mokytojos, 1 mokinio padėjėja ir 20 3-8 klasių mokinių.  Įgyvendinus „Tūkstantmečio mokyklos I“ programos STEAM, lyderystės ir įtraukiojo ugdymo srities 2024 m. suplanuotas veiklas pasiekti 2024–2026 metų veiklos strateginiame plane numatyti vertinimo kriterijai: pagrindinio ugdymo pasiekimų patikrinimo metu pagrindinį ir aukštesnį matematikos mokymosi pasiekimų lygį (7-10) pasiekė 59,6 proc.; pagrindinį ir aukštesnį lietuvių kalbos mokymosi pasiekimų lygį (7-10) pasiekė 87,2 proc.; 4 kl. mokinių NMPP matematikos rezultato vidurkis yra 62,4 proc. ir 5,6 proc. aukštesnis už savivaldybės vidurkį; 4 kl. mokinių NMPP skaitymo rezultato vidurkis yra 52,2 proc. ir 6,6 proc. aukštesnis už savivaldybės vidurkį; 8 kl mokinių NMPP matematikos rezultato vidurkis yra 49,4 proc. ir 5,9 proc. aukštesnis už savivaldybės vidurkį; 8 kl mokinių NMPP skaitymo rezultato vidurkis yra 69,6 proc. ir 0,4 proc. žemesnis už savivaldybės vidurkį.  **Trečiajam tikslui (03-03) įgyvendinti buvo numatyti uždaviniai:** ,,Parengti ir įgyvendinti dvi ilgalaikes 60 akad. val. kultūrinės srities kvalifikacijos tobulinimo programas“ (03-03-01), ,,Parengti ir įgyvendinti Vizualinio mąstymo programą“ (03-03-02), ,,Parengti ir įgyvendinti Integruotą muzikos/IT/fizikos programą“ (03-03-03), ,,Parengti ir įgyvendinti Teatro programą „Teatras–kūrybos laboratorija“ (03-03-04), ,,Parengti ir įgyvendinti Jaunųjų kūrėjų ugdymo programą“ (03-03-05).  **Šiems uždaviniams pasiekti įgyvendintos priemonės.**  **Mokytojai tobulino profesinius ir dalykinius gebėjimus kultūrinio ugdymo srities kvalifikacijos tobulinimo renginiuose** (mokymai, stažuotes Lietuvoje ir užsienyje). Parengtos dvi ilgalaikės (60 ak. val.) kvalifikacijos tobulinimo programos. Programa ,,Mokymo(si) proceso integralumas mokinių kultūrinei kompetencijai ugdyti“ įgyvendinta. Vyko 3 d. mokymai ir 2 (1 d. trukmės) stažuotės. Mokymuose ir stažuotėse dalyvavo 10 gimnazijos ir 20 kitų rajono pedagoginių darbuotojų, kurie įgytas žinias pritaikė praktiškai ir pasidalino profesine patirtimi. 84 proc. programos dalyvių ugdymo procese taikė praktiškai mokymuose įgytą patirtį ir žinias. 37 proc. taikė emocinio imitavimo metodą, 22 proc. taikė emocinės išraiškos metodą, 22 proc. taikė vizualaus mąstymo metodą, 11 proc. taikė teatro metodus (žaidimus), 15 proc. stiprino integracijos taikymą pamokose ir neformaliojo ugdymo užsiėmimuose, renginiuose ir t. t.. Mokymuose įgyta patirtimi dalinosi 53 proc. dalyvių. Taikytos dalinimosi patirtimi formos – pristatymas/pranešimas atvira veikla/pamoka, informacijos sklaida taikant internetą.  Parengta ir baigiama įgyvendinti antroji ilgalaikė (60 ak. val.) kvalifikacijos tobulinimo programa „Kultūrinio ugdymo koordinatoriaus vaidmuo mokyklose“. Jau įvyko 2 d. mokymai ir 2 (1 d. trukmės) stažuotės. Mokymuose ir stažuotėse dalyvavo 10 gimnazijos ir 20 kitų rajono pedagoginių darbuotojų, kurie įgytas žinias taiko praktiškai ir pasidalins profesine patirtimi 2025-02-20 d.  **Parengtos ir Kaišiadorių savivaldybės ugdymo įstaigose įgyvendinamos 4 ilgalaikės kultūrinio ugdymo programos.** Bendradarbiaujant su menininkais, LEM ir kitomis kultūros įstaigomis, dailės mokytojos L. Gutauskienės parengta ir su TŪM kultūrinio ugdymo srities ekspertais suderinta 60 val. trukmės *Vizualinio mąstymo programa*. Programa įgyvendinama nuo 2024 m. rugsėjo Rumšiškių Antano Baranausko gimnazijos, Žiežmarių gimnazijos ir Kruonio pagrindinės mokyklos 6 klasėse. Programos dalyvių kūrybos paroda šiuo metu ruošiama eksponavimui. „Keliaujanti“ visų programos dalyvių kūrybos paroda šiuo metu rengiama eksponuoti, sudarytas preliminarus parodos grafikas.  Parengta ir su TŪM kultūrinio ugdymo srities ekspertais suderinta 60 val. trukmės *integruota muzikos/IT/fizikos programa* (autorės R. Gvildienė, I. Kupčiūnienė, N. Šmitienė). Programa įgyvendinama nuo 2024 m. rugsėjo mėnesio Rumšiškių Antano Baranausko gimnazijos 8 klasėse. Programos įgyvendinimo laikotarpiu pravestos 2 atviros pamokos/veiklos: integruota pamoka 8 klasėje, projektinių darbų pristatymas Rumšiškių bendruomenei. 2024 m. gruodžio mėnesį surengtas programos baigiamasis renginys - miuziklas „Sceninių žanrų labirintais“. Miuzikle dalyvavo apie 40 gimnazijos mokinių, jį stebėjo apie 500 žiūrovų. Programos baigiamąjį renginį stebėjo ir kitų rajono mokyklų atstovai, Pažangos programos „Tūkstantmečio mokyklos I“ kultūrinio ugdymo srities ekspertė Jurgita Zigmantė. Renginio pradžioje mokiniai pristatė žiūrovams savo sukurtus projektinius darbus.  Parengta ir su TŪM kultūrinio ugdymo srities ekspertais suderinta 60 val. trukmės TŪM kultūrinės srities *teatro programa „Teatras - kūrybos laboratorija“* (autorė I. Balkuvienė). Programą įgyvendinti pasirinko 7 rajono ugdymo įstaigos. Programos įgyvendinimo metu gimnazijoje buvo pravestos 3 atviros veiklos/renginiai: integruota dailės, teatro ir lietuvių kalbos pamoka ir atvira teatro pamoka 4 klasėje, spektaklis „Sesuo“. Surengtas programoje numatytas renginys „Teatroskopas“ (kūrybinės dirbtuvės, instaliacija, teatro projektai ir kt.) ir jo baigiamoji dalis - spektaklis misterija „Sesuo“. Spektaklis buvo rodomas 3 kartus (Rumšiškių kultūros centre- 2, Kaišiadorių kultūros centre - 1 kartą). Jame dalyvavo apie 40 mokinių, o spektaklį stebėjo apie 1500 žiūrovų.  Parengta ir su TŪM kultūrinio ugdymo srities ekspertais suderinta 70 val. trukmės *Jaunųjų kūrėjų ugdymo programa* (autorės L. Gutauskienė, R. Gvildienė). Programą įgyvendino Rumšiškių A. Baranausko gimnazija, joje dalyvavo 30 7-10 klasių mokinių, gabių muzikai, dailei ir žodinei raiškai, iš 6 rajono ugdymo įstaigų. Buvo parengta paraiška savivaldybės vaikų vasaros poilsio programų finansavimo konkursui ir gautas finansavimas programoje numatytai 5 dienų vasaros poilsio stovyklai „Jaunųjų kūrėjų programa „Etnokultūros motyvai šiuolaikinėse meno formose“ organizuoti. Stovykloje dalyvavo 30 dalyvių. Buvo organizuota 18 veiklų/renginių, jų metu mokiniai bendravo su menininkais, kultūros darbuotojais, atliko kūrybines užduotis. Pradėtas kurti elektroninis programos dalyvių Kūrybos almanachas. |
|  |

**II SKYRIUS**

**METŲ VEIKLOS LŪKESČIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys  (toliau – užduotys) | Siektini rezultatai | Rezultatų vertinimo rodikliai  (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1. Tęsti „Tūkstantmečio mokykla I“ programos savivaldybės švietimo pažangos plano įgyvendinimą (tęstinė). | * 1. Įgyvendinant TŪM programos pažangos planą, atnaujinta infrastruktūrą, įsigyta planuota įrangą ir mokymo priemonės.   2. STEAM, lyderystės ir įtraukiojo ugdymo sričių veiklų suplanavimas ir įgyvendinimas   1.3. Kultūrinės veiklos srities programų parengimas ir įgyvendinimas. | * + 1. Įgyvendinant TŪM programos pažangos planą, 100 proc. atnaujinta infrastruktūrą, įsigyta visa planuota įrangą ir mokymo priemonės.   1.2.1. 2024 m suplanuotos ir ne mažiau kaip 90 proc. įgyvendintos STEAM, lyderystės ir įtraukiojo ugdymo sričių veiklos.   * + 1. Parengtos 3 ilgalaikės (60 val.) kultūrinės veiklos srities programos.     2. Ne mažiau kaip 7 rajono mokyklos įgyvendins bent vieną iš 4 kultūrinės veiklos srities programą.     3. Parengta ir įgyvendinta ilgalaikė (40 val.) kultūrinio ugdymo pedagogų kvalifikacijos tobulinimo programą, kurioje dalyvavo ne mažiau 30 rajono mokytojų. | 1. Įvykdyta.  1.1.1. Įgyvendinant „Tūkstantmečio mokyklos I“ programos pažangos planą iš 2024 metais numatytų 6 infrastruktūros atnaujinimo veiklų įvykdytos 5, iš 6 suplanuotų įrangos ir priemonių įsigijimo veiklų nupirkta ir įveiklinta 5. Įrengta Multifunkcė salė, Dailės studija, Muzikos studija, Fizikos klasė/laboratorija, IT klasė. Visos erdvės suremontuotos, aprūpintos reikalingomis priemonėmis bei įranga ir įveiklintos.  Viena veikla ,,Pritaikyti lauko erdvę kultūriniams renginiams (įrengti sceną, sutvarkyti infrastruktūrą) ir aprūpinti lauko baldais bei inventoriumi“ neįvykdyta. Kiemelio pritaikymas pagal LR statybos įstatymą yra reglamentuojamas kaip statinys ir tam buvo reikalingas projekto parengimas. Projekto parengimui bei jo ekspertizei TŪM projekte lėšos neskiriamos, todėl buvo reikalingos papildomos savivaldybės biudžeto lėšos. Parengtas kiemelio projektas savivaldybės biudžeto lėšomis (2400 Eur.). Pirkimas buvo organizuojamas, tačiau neįvyko, neatsiradus norinčių rangovų dalyvauti konkurse. Šiuo metu CVP IS organizuojamas pakartotinis pirkimas. Sutvarkytai infrastruktūrai įveiklinti buvo numatytas priemonių ir įrangos įsigijimas. Nenupirkti kiemelio poilsio zonoms suoliukai (*išsamiau žr. 4 pusl. Tikslo 03-01 užd.).*  1.2.1. Daugiau kaip 90 proc. STEAM, lyderystės ir įtraukiojo ugdymo sričių suplanuotų veiklų buvo įgyvendintos. Įgyvendintos STEAM veiklos. Mokytojai dalyvavo STEAM mokymuose, stažuotėse. Parengti 28 įvairių mokomųjų dalykų projektiniai darbai. Mokiniai skaitė pranešimus forumuose bei konferencijose. Iš viso skaityta 10 pranešimų. 5 kartus per metus vyko STEAM dalykų mokytojų susitikimai, kurių metu buvo aptariama mokinių mokymosi pažanga STEAM dalykų srityje ir 3 kartus - dėl suplanuotų ir vykdomų veiklų. Įgyvendintos 7 neformaliojo švietimo programos (*išsamiau žr. 5-6 pusl. Tikslo 03-02 užd.).*   * + 1. Buvo įgyvendintos visos lyderystės srities veiklos. Administracija, mokytojai ir mokiniai dalyvavo visose TŪM programos lyderystės srities suplanuotose tinklaveikos veiklose, mokymuose, stažuotėse bei dalinosi gerąją patirtimi (*išsamiau žr. 6-7 pusl. Tikslo 03-02 užd.).*     2. Įtraukiojo ugdymo sričių veiklos vyko bendradarbiaujant su socialiniais partneriais, tobulinant įtraukųjį ugdymą gimnazijoje, atnaujinant įtraukiojo ugdymo dokumentus, dalyvaujant teminės įtraukiojo ugdymo grupės Kaišiadorių rajone susirinkimuose. Buvo įgyvendinta 91 proc. suplanuotų įtraukiojo ugdymo veiklų (*išsamiau žr. 7 pusl. Tikslo 03-02 užd.).*   1.3.1. Parengtos ir su TŪM kultūrinio ugdymo srities ekspertais suderintos 3 ilgalaikės 60-70 val. trukmės kultūrinio ugdymo srities programos: ,,Vizualinio mąstymo programa”, ,,Integruota muzikos/IT/fizikos programa” ir ,,Jaunųjų kūrėjų ugdymo programa”.  1.3.2. Vizualinio mąstymo programą įgyvendino 3 mokyklos (Rumšiškių Antano Baranausko gimnazija, Žiežmarių gimnazija ir Kruonio pagrindinė mokykla),  integruotą muzikos/IT/fizikos programą - 1 mokykla (Rumšiškių Antano Baranausko gimnazija). Teatro programą „Teatras - kūrybos laboratorija“ įgyvendinti pasirinko 7 rajono ugdymo įstaigos. Jaunųjų kūrėjų ugdymo programą įgyvendino 1 mokykla (Rumšiškių Antano Baranausko gimnazija), bet programos įgyvendinime dalyvavo 30 mokinių iš 6 rajono ugdymo įstaigų (*išsamiau žr. 8 pusl. Tikslo 03-03 užd.).*  1.3.3.Parengtos dvi ilgalaikės (60 ak. val.) kvalifikacijos tobulinimo programos. Programa ,,Mokymo(si) proceso integralumas mokinių kultūrinei kompetencijai ugdyti“ parengta ir sėkmingai įgyvendinta. Antroji parengta kvalifikacijos tobulinimo programa „Kultūrinio ugdymo koordinatoriaus vaidmuo mokyklose“ baigiama įgyvendinti. Šių programų mokymuose kvalifikaciją tobulino 60 rajono mokytojų, iš jų 15 mokytojų iš Rumšiškių Antano Baranausko gimnazijos (*išsamiau žr. 7 pusl. Tikslo 03-03 užd.).* |
| 2. Gerinti mokinių pasiekimus. | * 1. Personalizuoto (suasmeninto) ir individualizuoto mokymo(si) sąlygų sudarymas mokiniams.   2. Veiksmingas mokinio individualios pažangos stebėjimas ir stebėsenos duomenų panaudojimas pažangai gerinti.   3. Kryptingas ir veiksmingas pagalbos teikimas SUP mokiniams. | 2.1.1. Stebėtose pamokų protokoluose fiksuota, kad ne mažiau 65 proc. mokytojų taiko personalizuoto arba/ir individualizuoto mokymosi metodus, būdus ir formas.  2.1.2. Mokinių pasiekusių pagrindinį ir aukštesnįjį pasiekimų lygį dalis procentais - 46 proc. (2023 m. -53,15 proc.).  2.2.1 Sistemingai stebinčių ir analizuojančių savo individualią pažangą mokinių dalis (procentais) nuo bendro mokinių skaičiaus – 80 proc. (2023 m. -75,2 proc.).  2.2.2. Mokinių padariusių pažangą procentas - 62 proc. (2023 m. – 61,3 proc.).  2.3.1 SUP mokinių gaunančių visą reikalingą ugdymosi pagalbą procentas - 65 proc. (2023 m. – 62 proc.).  2.3.2. SUP mokinių pasiekusių bent slenkstinį arba patenkinamą lygį procentas - 85 proc. (2023 m. – 81 proc.). | 2. Įvykdyta.  2.1.1. Iš stebėtų 52 pamokų (administracijos stebėta 34, mokytojų – 18) 35 (67,31 proc.) stebėtų pamokų protokoluose fiksuotas užduočių diferencijavimas ir individualizavimas įvairių gebėjimų mokiniams. Mokytojai pripažįsta mokinių skirtybes, į jas atsižvelgia organizuodami ugdymo(si) procesą. Atsižvelgdami į mokinių mokymosi rezultatus, individualius poreikius mokytojai stengiasi kiekvienam suteikti pagalbą.  2.1.2.Mokinių, pasiekusių pagrindinį ir aukštesnįjį pasiekimų lygį dalis procentais - 46,18 proc. (2023 m. - 53,15 proc.). Šis rodiklis yra pasiektas, nes buvo planuotas 46 proc. Didesnį procentą pasiekti buvo sunku, nes keitėsi pagrindiniam lygiui priskiriami įvertinimai (2023 metais žemiausias pagrindinio pasiekimų lygio įvertinimas buvo 6 balai, o 2024 m. - 7 balai).  2.2.1. Asmeninę individualią pažangą sistemingai stebėjo ir analizavo, kaip sekasi siekti užsibrėžtų tikslų, 76 proc. 1-8, I-III klasių mokinių. 4 proc. mokinių buvo sunku sistemingai stebėti, pildyti ir analizuoti individualios pažangos stebėsenos formas Google diske.  2.2.2. Lyginant mokinių metinius įvertinimus paaiškėjo, kad individualią pažangą padarė 64,3 proc. (planuota 62 proc.) mokinių.  2.3.1. 75,2 proc. (planuota 65 proc., 2023 m. pasiekta 62 proc.) SUP mokinių, kurie 2024 m. gavo visą reikalingą ugdymosi pagalbą.  2.3.2. 90 proc. (planuota 85 proc., 2023 m. pasiekta 81 proc.) SUP mokinių pasiekė bent slenkstinį arba patenkinamą lygį. |
| 1. Tęsti pasirengimą ugdymo turinio atnaujinimui gimnazijoje (tęstinė). | 3.1. Gimnazijos mokytojai yra pasirengę nuo 2024 m. rugsėjo 1 d dirbti pagal atnaujintą ugdymo turinį. | 2024 m. UTA veiksmų plano suplanuotos veiklos įgyvendintos ne mažiau kaip 90 proc.:  3.1.1. Įgyvendintos ne mažiau kaip 6 veiklos stiprinant mokytojų pasirengimą ir kompetencijas planuojant, ir įgyvendinant atnaujintą ugdymo turinį ir vykdant stebėsenos procesus.  3.1.2. Įgyvendintos ne mažiau kaip 8 veiklos teikiant kolegialią metodinę pagalbą bei paramą;  3.1.3. Visi mokytojai dalyvavo ne mažiau 3 dienas kvalifikacijos tobulinimo kursuose susijusiuose su UTA ir/arba įtraukiuoju ugdymu.  3.1.4. Savo veiklą viešino ir/arba gerąja patirtimi dalinosi mokykloje arba/ir už mokyklos ribų UTA temomis ne mažiau 10 proc. mokytojų, pagalbos specialistų.  3.1.5. Atnaujintos 2 ugdymo(si) aplinkos, įsigyta mokymosi priemonės (vadovėliai) ir (Eduka, Ema, Vedliai) licencijos. | 3. Įvykdyta.  Buvo įgyvendinta daugiau kaip 90 proc. Ugdymo turinio atnaujinimo plane 2024 m. suplanuotų veiklų.  Mokytojai kryptingai vykdė savišvietą ir dalyvavo kvalifikacijos tobulinimo renginiuose UTA temomis. Kvalifikaciją šia tema tobulino visi (100 proc.) mokytojai ir švietimo pagalbos specialistai. 12 mokytojų dalyvavo Erasmus+ projekto ,,Mokykla kiekvienam - personalizuoto ugdymo link, siekiant kiekvieno mokinio pažangos” stažuotėse Portugalijoje ir Ispanijoje. 2 mokytojai dalyvavo NŠA projekto ,,Skaitmeninė švietimo transformacija (,,EdTech”)“ stažuotėse Jungtinėje Karalystėje ir Norvegijoje. 4 mokytojai dalyvavo NŠA projekto ,,Skaitmeninė švietimo transformacija (,,EdTech“)“ kvalifikacijos tobulinimo C1 lygio mokymų programos ,,Švietimo inovatorių skaitmeninių kompetencijų tobulinimo programa, skirta skaitmeninio turinio integracijai į ugdymo procesą” ilgalaikiuose mokymuose. Visi mokytojai 3 ir daugiau dienų kvalifikaciją tobulino ugdymo turinio atnaujinimo ir/arba įtraukiojo ugdymo temomis.  Savo veiklą viešino ir/arba gerąja patirtimi dalinosi mokykloje arba/ir už mokyklos ribų UTA temomis daugiau kaip 50 proc. mokytojų, pagalbos specialistų. Parengtas mokymo ir mokymosi priemonių 2024 m. įsigijimo planas.  Įvyko daugiau kaip 10 pasirengimo diegti UTA stebėsenos veiklų. Gimnazijos visi mokytojai buvo pasirengę nuo 2024 m. rugsėjo 1 d dirbti pagal atnaujintą ugdymo turinį.  Gimnazijoje buvo organizuojamas Kaišiadorių rajono savivaldybės pedagogų pasidalijimo gerąja darbo praktika, diegiant atnaujintą ugdymo turinį, renginys ,,Padovanok savo sėkmę”, kuriame 4 gimnazijos mokytojai dalinosi patirtimi, moderavo darbą mokytojų grupėse.  2024 m. buvo tęsiamas Ikimokyklinio ugdymo (IU) programos atnaujinimas. Parengtas ir įgyvendintas Ikimokyklinio ugdymo programos atnaujinimo darbo grupės planas 2024 m. Visi (100 proc.) IU grupės mokytojai dalyvavo ES projekto ,,Ikimokyklinio ugdymo turinio kaita” ilgalaikiuose mokymuose ,,Ikimokyklinio ugdymo programų atnaujinimas ir jų įgyvendinimas vadovaujanti ikimokyklinio ugdymo programos gairėmis: mokymai programų rengėjams”. Atlikta IU programų gairių ir mokyklos IU programos lyginamoji analizė. IU grupių bendruomenėje jau yra išdiskutuota teorinė ugdymo prieiga ir konceptualus programos modelis, susitarta dėl vieningo požiūrio. Pradėta rengti atnaujinta IU programa (parengtas vienas programos skyrius).  Atnaujintos šešios ugdymo(si) aplinkos (multifunkcė salė, fizikos, informatikos kabinetai, muzikos ir dailės studijos, laiptinė pradinių klasių korpuse)  Įsigyta: Eduka klasė 32 licencijų mokytojams ir 520 mokiniams, Vedliai - 10 licencijų, Spotiself - 84 licencijas mokiniams, QBOT - 10 licencijų.  Skaitmenines priemones pamokose naudoja beveik visi (95 proc.) dalykų mokytojai. |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |  |  |
| --- | --- | --- | --- |
| Užduotys | Priežastys, rizikos |  |  |
|  |  |  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys/veikla | Poveikis švietimo įstaigos veiklai |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
|  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – silpnai;  2 – pakankamai;  3 – efektyviai;  4 – puikiai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo bent pusę vertinimo rodiklių | Viršijantis lūkesčius ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Atitinkantis lūkesčius ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Iš dalies atitinkantis lūkesčius ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Neatitinkantis lūkesčių ☐ |

**7. Kompetencijos, kurias norėtų tobulinti**

|  |
| --- |
| 7.1. |
| 7.2. |

**V SKYRIUS**

**KITŲ METŲ VEIKLOS LŪKESČIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |
| 8.5. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |
| 9.3. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

( (parašas) (vardas ir pavardė) (data)

(į pareigas priimantis asmuo ar jo įgaliotas asmuo)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

\_\_\_\_\_\_\_\_\_\_\_\_\_\_